

 REPUBLIKA HRVATSKA

 KRAPINSKO-ZAGORSKA ŽUPANIJA

 OPĆINA MARIJA BISTRICA

 Općinsko vijeće

KLASA: 611-01/24-01/1

URBROJ: 2140-22-02-25-2

Marija Bistrica, 31. siječnja 2025. godine

 Na temelju članka 40. i 41. Zakona o ustanovama (Narodne novine, broj 76/93, 29/97, 47/99, 35/08, 127/19 i 151/22), članka 20. Zakona o knjižnicama i knjižničnoj djelatnosti (Narodne novine br. 17/19, 98/19, 114/22 i 36/24), članka 30. Statuta Općine Marija Bistrica (Službeni glasnik Općine Marija Bistrica br. 4/21) i članka 20. Statuta Općinske knjižnice i čitaonice Marija Bistrica (KLASA: 612-10/19-01/, URBROJ: 2113/10-19-01, od 30. listopada 2019. godine), Općinsko vijeće Općine Marija Bistrica, raspisuje

**J A V N I N A T J E Č A J**

**za imenovanje ravnatelja/ravnateljice Općinske knjižnice i čitaonice Marija Bistrica – jedan izvršitelj/izvršiteljica na puno radno vrijeme**

Za ravnatelja/ravnateljicu Općinske knjižnice i čitaonice Marija Bistrica može se, na temelju predloženog četverogodišnjeg plana rada, imenovati osoba koja ispunjava sljedeće uvjete:

* završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij,
* položen stručni ispit za zvanje knjižničara,
* najmanje pet godina rada u knjižnici,
* odlikuje se stručnim, radnim i organizacijskim sposobnostima.

Iznimno, ako se na ponovljeni natječaj ne javi osoba koja ima propisane uvjete za ravnatelja javne knjižnice, može se, na temelju predloženog četverogodišnjeg plana rada, imenovati osoba koja ima završen sveučilišni diplomski studij ili sveučilišni integrirani prijediplomski i diplomski studij ili stručni diplomski studij ili s njim izjednačen studij, uz uvjet polaganja stručnog ispita za zvanje knjižničara u roku od tri godine od dana imenovanja.

Ravnatelj/ravnteljica Općinske knjižnice i čitaonice Marija Bistrica imenuje se na mandat od četiri godine i može biti ponovno imenovan.

Uz pisanu prijavu na natječaj kandidati su dužni priložiti sljedeće priloge koji mogu biti i u neovjerenim preslikama te će odabrani kandidat predočiti izvornik:

– životopis s opisom stručnih, radnih i organizacijskih sposobnosti, vlastoručno potpisan

– prijedlog četverogodišnjeg plana rada knjižnice, vlastoručno potpisan

– dokaz o državljanstvu (preslik osobne iskaznice ili domovnice)

– dokaz o stručnoj spremi (preslik diplome)

– dokaz/uvjerenje o položenom stručnom knjižničarskom ispitu

– dokaz o traženom radnom iskustvu u knjižničarskoj struci (elektronički zapis o podacima evidentiranim u bazi podataka Hrvatskog zavoda za mirovinsko osiguranje ili potvrdu Hrvatskog zavoda za mirovinsko osiguranje o podacima evidentiranim u matičnoj evidenciji te ugovor o radu ili potvrda poslodavca ili sl.)

– uvjerenje da se protiv kandidata ne vodi kazneni postupak ne starije od 3 mjeseci od objave natječaja.

Položen stručni ispit za zvanje knjižničara u smislu članka 20. stavka 9. Zakona o knjižnicama i knjižničnoj djelatnosti ima i osoba koja je oslobođena polaganja navedenog stručnog ispita na temelju zakona kojima je uređivana knjižnična djelatnost.

Na natječaj mogu se ravnopravno prijaviti kandidati obaju spolova, a riječi i pojmovi koji imaju rodno značenje korišteni u ovom natječaju odnose se jednako na muški i ženski rod, bez obzira na to jesu li korišteni u muškom i ženskom rodu.

Ravnatelja/ravnateljicu imenuje i razrješuje Općinsko vijeće Općine Marija Bistrica.

Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima. Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti svu propisanu dokumentaciju prema posebnom zakonu.

Kandidati koji se pozivaju na pravo prednosti prilikom zapošljavanja pod jednakim uvjetima, sukladno članku 101. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21 i 156/23), uz prijavu na natječaj dužni su priložiti, osim dokaza o ispunjavanju traženih uvjeta i sve potrebne dokaze iz članka 103. stavak 1. navedenog zakona, koji su objavljeni na mrežnoj stranici Ministarstva hrvatskih branitelja Republike Hrvatske, dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidati koji ostvaruju pravo na prednost pri zapošljavanju sukladno članku 48. f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13, 98/19), uz prijavu na natječaj dužni su osim dokaza o ispunjavanju uvjeta, priložiti i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca.

Kandidati koji ostvaruju pravo na prednost pri zapošljavanju sukladno članku 47. Zakona o civilnim stradalnicima iz Domovinskog rata (Narodne novine, broj 84/21) uz prijavu na natječaj dužni su priložiti, osim dokaza o ispunjavanju uvjeta, i sve potrebne dokaze propisane člankom 49. Zakona o civilnim stradalnicima iz Domovinskog rata, koji su objavljeni na mrežnoj stranici Ministarstva hrvatskih branitelja Republike Hrvatske, dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidati/kinje koji ostvaruju pravo na prednost pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18 i 32/20) uz prijavu na natječaj dužni su osim dokaza o ispunjavanju traženih uvjeta priložiti i dokaz o utvrđenom statusu osobe s invaliditetom.

Prijave za natječaj s dokazima o ispunjavanju uvjeta, dostavljaju se **u roku od 15 dana od dana objave natječaja u „Narodnim novinama“ na adresu: Općina Marija Bistrica, Trg pape Ivana Pavla II 34, 49246 Marija Bistrica, s naznakom „Prijava na javni natječaj za imenovanje ravnatelja/ravnateljice Općinske knjižnice i čitaonice Marija Bistrica – ne otvarati“**, u zatvorenoj omotnici, osobno ili preporučenom pošiljkom. Prijavom na natječaj kandidati daju privolu za obradu osobnih podataka u skladu s propisima kojima je uređena zaštita osobnih podataka za svrhu provedbe natječajnog postupka. Nepotpune i nepravodobne prijave neće se razmatrati. Kandidati koji ne podnesu pravodobnu i potpunu prijavu ili ne ispunjavaju formalne uvjete iz natječaja, ne smatraju se kandidatima prijavljenim na natječaj te će o tome biti pisano obaviješteni. Ako Općinsko vijeće ne izabere niti jednog kandidata, ponovno će se raspisati natječaj za ravnatelja. O rezultatima natječaja kandidati će biti obaviješteni u roku od 30 dana od dana isteka roka za podnošenje prijava.

Općina Marija Bistrica zadržava pravo poništenja javnog natječaja. Protiv odluke o poništenju javnog natječaja nije dopušteno podnošenje pravnih lijekova.

OPĆINSKO VIJEĆE

OPĆINE MARIJA BISTRICA